Úradný vestník L 120 , 08/05/1999 S. 0037 - 0039



Rozhodnutie Rady z 29. apríla 1999, ktorým sa mení a dopĺňa rozhodnutie 9/383/EHS o referenčných laboratóriách na kontrolu morských biotoxínov (1999/312/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 43, so zreteľom na návrh Komisie [1], so zreteľom na stanoviská Európskeho parlamentu [2], so zreteľom na stanovisko Hospodárskeho a sociálneho výboru [3], (1) keďže článok 3 rozhodnutia 93/383/EHS [4] ustanovuje vnútroštátne referenčné laboratórium na kontrolu morských biotoxínov; keďže spomenuté laboratórium zmenilo svoj názov; keďže je preto potrebné zmeniť a doplniť článok 3; (2) keďže rozhodnutie 93/383/EHS nezahŕňa proces rýchlej revízie jeho prílohy; keďže by preto malo byť zavedené ustanovenie, ktoré by umožnilo Komisii revidovať prílohu, následne po oznámení členského štátu; (3) keďže príloha k rozhodnutiu 93/383/EHS stanovuje zoznam vnútroštátnych referenčných laboratórií, ktoré členské štáty určili na kontrolu morských biotoxínov; (4) keďže laboratória pôvodne určené Belgickom, Fínskom, Nemeckom, Gréckom, Španielskom, Talianskom, Spojeným kráľovstvom a Švédskom ako vnútroštátne referenčné laboratóriá na kontrolu morských biotoxínov už dlhšie nespĺňajú účel, na ktorý boli určené alebo medzičasom zmenili svoj názov; keďže príloha k rozhodnutiu 93/383/EHS sa preto zmení a doplní vzhľadom na oznámenia predložené členskými štátmi, ktoré sa týkajú vnútroštátnych referenčných laboratórií, PRIJALA TOTO ROZHODNUTIE: Článok 1 Rozhodnutie 93/383/EHS sa mení a dopĺňa takto: 1. Článok 3 sa nahrádza takto: "Článok 3 "Laboratorio de biotoxinas marinas del Area de Sanidad" vo Vigu sa týmto stanovuje ako referenčné laboratórium spoločenstva na kontrolu biotoxínov." 2. Nasledujúca zarážka sa pridáva k článku 4: "— pomáhanie vnútroštátnym referenčným laboratóriám vykonávať vhodný systém kvalitného poistenia, ktoré je založené na dobrej laboratórnej praxi (GLP) a kritériu EN 45000;" 3. Za článok 5 sa vkladá článok 5a: "Článok 5a Komisia môže zmeniť a doplniť prílohu k tomuto rozhodnutiu, kde je to vhodné, následne po akomkoľvek oznámení, ktoré jej predložil členský štát a ktoré sa týka jeho vnútroštátnych referenčných laboratórií na kontrolu morských biotoxínov. Komisia uverejní zoznam vnútroštátnych referenčných laboratórií a akýchkoľvek ich zmien v Úradnom vestníku Európskych spoločenstiev." Článok 2 Príloha k rozhodnutiu 93/383/EHS sa nahrádza textom v prílohe k tomuto rozhodnutiu. Článok 3 Toto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev. Článok 4 Toto rozhodnutie je adresované členským štátom. V Luxemburgu 29. apríla 1999 Za Radu predseda W. Muller [1] Ú. v. ES C 331, 6.11.1996, s. 12 a Ú. v. ES C 189, 20.6.1997, s. 9. [2] Ú. v. ES C 200, 30.6.1997, s. 257 a stanovisko z 13. apríla 1999 (ešte neuverejnené v úradnom vestníku). [3] Ú. v. ES C 66, 3.3.1997, s. 47. [4] Ú. v. ES L 166, 8.7.1993, s. 31. -------------------------------------------------- PRÍLOHA " PRÍLOHA Belgicko a Luxembursko: - Ministère des Affaires Sociales, de la Santé Publique et de l’Environnement Institut Scientifique de la Santé Publique – Louis Pasteur Section "Denrées alimentaires" Département "Pharmaco-Bromatologie" Rue Juliette Wytsman 14 B-1050 Bruxelles Dánsko: - The Danish Veterinary and Food Administration Institute of Food Research and Nutrition Mørkhøj Bygade 19 DK-2860 Søborg Nemecko: - Bundesinstitut für gesundheitlichen Verbraucherschutz und Veterinärmedizin Postfach 330013 D-14191 Berlin Grécko: - Ινστιτούτο Υγιεινής Τροίμων Θεσσαλονίκης 28ης Οκτωβρίου 80 GR-54627 Θεσσαλονίκη Španielsko: - Laboratorio de Biotoxinas Marinas Area de Sanidad Estación Marítima s/n E-36271 Vigo Francúzsko: - Laboratoire central d’hygiène alimentaire 43, rue de Dantzig F-75015 Paris Írsko: - Fisheries Research Center Abbotstown IRL-Dublin 15 Taliansko: - Centro Ricerche Marine Viale Vespucci 2 I-47042 Cesenatico (FO) Holandsko: - Postbus 1 Rijksinstituut voor Volksgezondheid en Milieuhygiëne (RIVM) NL-3720 BA Bilthoven Portugalsko: - Laboratório do Instituto Nacional de Investigaçao das Pescas (INIP) Av. Brasília s/n P-1400 Lisbon Fínsko: - Tullilaboratorio/Tullaboratoriet PL/PB 53 FIN-02151 Espoo/Esbo Švédsko: - Institutionen för klinisk bakterologi Göteborg universitet S-41124 Göteborg Spojené kráľovstvo: - Marine Laboratory P.O. Box 101,Victoria Road UK Aberdeen AB11 9DB " --------------------------------------------------